ROZHODNUTIE KOMISIE
z 29. marca 2007,
ktorým sa menia a dopĺňajú rozhodnutia 2001/405/ES, 2002/255/ES, 2002/371/ES, 2004/669/ES, 2003/31/ES a 2000/45/ES, aby sa predĺžila platnosť ekologických kritérií na udelenie environmentálnej značky Spoločenstva určitým výrobkom
[oznámené pod číslom K(2007) 532]
(Text s významom pre EHP)
(2007/207/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 1980/2000 zo 17. júla 2000 o revidovanej metóde Spoločenstva pri udeľovaní environmentálnej značky (1), a najmä na druhý pododsek článku 6 ods. 1 tohto nariadenia,
po porade s Radou pre udeľovanie environmentálnej značky,
keďže:
(1)
Platnosť vymedzenia skupiny výrobkov a ekologických kritérií stanovených v rozhodnutí Komisie 2001/405/ES zo 4. mája 2001, ktorým sa ustanovujú ekologické kritériá na udelenie environmentálnej značky Spoločenstva výrobkom z hodvábneho papiera (2), sa skončí 4. mája 2007.
(2)
Platnosť rozhodnutia Komisie 2002/255/ES z 25. marca 2002, ktorým sa ustanovujú ekologické kritériá na udelenie environmentálnej značky Spoločenstva televízorom (3), sa skončí 31. marca 2007.
(3)
Platnosť rozhodnutia Komisie 2002/371/ES z 15. mája 2002, ktorým sa ustanovujú ekologické kritériá udeľovania environmentálnej značky Spoločenstva textilným výrobkom a ktorým sa mení a dopĺňa rozhodnutie 1999/178/ES (4), sa skončí 31. mája 2007.
(4)
Platnosť rozhodnutia Komisie 2004/669/ES zo 6. apríla 2004, ktorým sa ustanovujú revidované kritériá na udelenie environmentálnej značky Spoločenstva chladničkám a ktorým sa mení a dopĺňa rozhodnutie 2000/40/ES (5), sa skončí 31. mája 2007.
(5)
Platnosť rozhodnutia Komisie 2003/31/ES z 29. novembra 2002, ktorým sa stanovujú revidované ekologické kritériá na udelenie environmentálnej značky pre detergenty pre umývačky riadov a ktorým sa mení a dopĺňa rozhodnutie 1999/427/ES (6), sa skončí 31. decembra 2007.
(6)
Platnosť rozhodnutia Komisie 2000/45/ES zo 17. decembra 1999 ustanovujúceho ekologické kritériá na udelenie environmentálnej značky Spoločenstva práčkam (7) sa skončí 30. novembra 2007.
(7)
Podľa nariadenia (ES) č. 1980/2000 sa uskutočnila včasná revízia ekologických kritérií, ako aj s nimi súvisiacich požiadaviek na posudzovanie a overovanie, ktoré boli stanovené týmito rozhodnutiami.
(8)
So zreteľom na revíziu týchto kritérií a požiadaviek je vhodné predĺžiť lehotu platnosti ekologických kritérií a požiadaviek vo všetkých šiestich prípadoch o jeden rok.
(9)
Vzhľadom na to, že sa povinnosť revízie podľa nariadenia (ES) č. 1980/2000 vzťahuje len na ekologické kritériá a požiadavky na posudzovanie a overovanie, je vhodné, aby rozhodnutia 2001/405/ES, 2002/255/ES, 2002/371/ES, 2004/669/ES, 2003/31/ES a 2000/45/ES zostali v platnosti.
(10)
Rozhodnutia 2001/405/ES, 2002/255/ES, 2002/371/ES, 2004/669/ES, 2003/31/ES a 2000/45/ES by sa preto mali v súlade s tým zmeniť a doplniť.
(11)
Opatrenia ustanovené v tomto rozhodnutí sú v súlade so stanoviskom výboru zriadeného na základe článku 17 nariadenia (ES) č. 1980/2000,
PRIJALA TOTO ROZHODNUTIE:
Článok 1
Článok 3 rozhodnutia 2001/405/ES sa nahrádza týmto znením:
„Článok 3
Ekologické kritériá pre skupinu výrobkov z hodvábneho papiera, ako aj s nimi súvisiace požiadavky na posudzovanie a overovanie sú platné do 4. mája 2008.“
Článok 2
Článok 4 rozhodnutia 2002/255/ES sa nahrádza týmto znením:
„Článok 4
Ekologické kritériá pre skupinu výrobkov televízory, ako aj s nimi súvisiace požiadavky na posudzovanie a overovanie sú platné do 31. marca 2008.“
Článok 3
Článok 5 rozhodnutia 2002/371/ES sa nahrádza týmto znením:
„Článok 5
Ekologické kritériá pre skupinu výrobkov textilné výrobky, ako aj s nimi súvisiace požiadavky na posudzovanie a overovanie sú platné do 31. mája 2008.“
Článok 4
Článok 5 rozhodnutia 2004/669/ES sa nahrádza týmto znením:
„Článok 5
Ekologické kritériá pre skupinu výrobkov chladničky, ako aj s nimi súvisiace požiadavky na posudzovanie a overovanie sú platné do 31. mája 2008.“
Článok 5
Článok 5 rozhodnutia 2003/31/ES sa nahrádza týmto znením:
„Článok 5
Ekologické kritériá pre skupinu výrobkov detergenty pre umývačky riadov, ako aj s nimi súvisiace požiadavky na posudzovanie a overovanie sú platné do 31. decembra 2008.“
Článok 6
Článok 3 rozhodnutia 2000/45/ES sa nahrádza týmto znením:
„Článok 3
Ekologické kritériá pre skupinu výrobkov práčky, ako aj s nimi súvisiace požiadavky na posudzovanie a overovanie sú platné do 30. novembra 2008.“
Článok 7
Toto rozhodnutie je určené členským štátom.
V Bruseli 29. marca 2007